8522 Nemesgörzsöny, Széchenyi u. 10.	

ikt.szám:Ng/……….-../2026.

J E G Y Z Ő K Ö N Y V


Készült: Nemesgörzsöny Község Önkormányzata Képviselő-testületének 2026. május 26-i rendkívüli nyilvános üléséről, mely 16 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal 

Jelen vannak: Nemesgörzsöny Község Önkormányzata Képviselő-testülete részéről

		Tatai László polgármester
		Ballér Zoltán	
		Jánosa-Bejczi Dóra
		Som Brigitta		
				
Távol van: 	Buzás Károly alpolgármester
Meghívott:  Ivánné Papp Anna falugondnok jelölt
	      	      
Tanácskozási joggal: Novák Edit aljegyző 
		
Érdeklődő:     -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4 fő jelen van. Buzás Károly alpolgármester távolmaradását előre jelezte. Tatai László polgármester kéri, hogy 11) napirendként kerüljön felvételre Egyéb ügyek,. Mivel egyéb kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:
30/2026.(V.26.) önkormányzati határozat
Nemesgörzsöny Község Önkormányzatának képviselő-testülete 2026. május 26-i ülésének napirendjét az alábbiak szerint határozza meg:
1. Nemesgörzsönyi Közös Önkormányzati Hivatal 2025. évi zárszámadása
Előadó: polgármester
1. Nemesgörzsöny Község Önkormányzat 2025. évi zárszámadása
Előadó: polgármester
1. 2025. évi belső ellenőrzésről készült összefoglaló jelentés tárgyalása
Előadó: polgármester
3) Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2025. évi munkájáról szóló beszámoló elfogadása
Előadó: polgármester
4) Pápakörnyéki Önkormányzatok Feladatellátó Intézménye Házi segítségnyújtás 2025. évi munkájáról szóló beszámoló elfogadása
Előadó:polgármester
5) Átfogó értékelés a 2025. évi gyermekjóléti és gyermekvédelmi feladatokról
Előadó:polgármester
6) A közművelődés helyi feladatainak ellátásáról szóló 16/2021. (X.7.) önkormányzati rendelet felülvizsgálata			      
Előadó: polgármester
7) Falugondnoki munkakörre kiírt pályázat elbírálása
Előadó: polgármester
8) Nemesgörzsönyi Sportegyesület támogatási kérelme
Előadó: polgármester
9) K&H Bank Zrt-vel kötött megállapodás jóváhagyása
Előadó: polgármester
10) Egyéb ügyek
Előadó: polgármester

Napirendek tárgyalása:
1)Nemesgörzsönyi Közös Önkormányzati Hivatal 2025. évi zárszámadása
Előadó: polgármester

Tatai László polgármester ismerteti a napirendet. Elmondja, hogy az előterjesztést mindenki megismerhette. 
Tatai László  polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
31/2026. (V.26.) önkormányzati határozat
Nemesgörzsöny Község Önkormányzatának Képviselő- testülete a Nemesgörzsönyi Közös Önkormányzati Hivatal 2025. évi költségvetésének végrehajtásáról szóló beszámolót 
4.998.105 Ft. nyitó pénzkészlettel 144.638.250 Ft. bevételi főösszeggel (pénzmaradvány nélkül) 137.714.462 Ft. kiadási főösszeggel, 6.923.788 Ft. záró pénzkészlettel elfogadja.
A beszámoló jelen határozat mellékletét képezi (1,2,3,4,5 melléklet)
Utasítja a Képviselő-testület Nemesgörzsöny Község polgármesterét, hogy a Nemesgörzsönyi Közös Önkormányzati Hivatal zárszámadását Nemesgörzsöny Község Önkormányzata zárszámadási rendeletében szerepeltesse.
Felelős: polgármester, jegyző
Határidő: Nemesgörzsöny Község zárszámadásának elfogadása A Nemesgörzsönyi Közös Önkormányzati Hivatal 2025. évi költségvetésének lezárása
1.melléklet a 31/2026.(V.26.) határozathoz Kiadások
2. melléklet a 31/2026.(V.26.) határozathoz Bevételek
3. melléklet 31/2026. (V.26.) határozathoz Nemesgörzsönyi Közös Önkormányzati Hivatal 2025. évi maradványkimutatás
4. melléklet.31/2026. (V.26.) határozathoz   Önkormányzati Hivatal 2025. évi mérleg
5. melléklet 31/2026. (V.26.) határozathoz Nemesgörzsönyi Közös Önkormányzati Hivatal 2025. évi eredménykimutatása
2)Nemesgörzsöny Község Önkormányzat 2025. évi zárszámadása
Előadó: polgármester
Tatai László polgármester ismerteti a 2025. évi zárszámadást.
Megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:
6/2026. (V.29.) önkormányzati rendelete
Nemesgörzsöny község Önkormányzat Képviselő-testülete úgy döntött, hogy  az önkormányzat 2025. évi zárszámadásáról szóló, fenti számú rendeletét az előterjesztésben foglaltaknak megfelelően megalkotja. 

3)2025. évi belső ellenőrzésről készült összefoglaló jelentés tárgyalása
Előadó: polgármester
Tatai László polgármester ismereti az előterjesztést. 
Tatai László polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
32/2026. (V.26.) önkormányzati határozat
Nemesgörzsöny Község Önkormányzata Képviselő-testülete a 2025. évi belső ellenőrzésről szóló összefoglaló jelentést megtárgyalta és elfogadja.
A Képviselő-testület felkéri az aljegyzőt, hogy a belső ellenőrzési jelentésben foglalt megállapítások és javaslatok végrehajtását folyamatosan kísérje figyelemmel.
Felelős: jegyző
Határidő: folyamatos

4)Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2025. évi munkájáról szóló beszámoló elfogadása
Előadó: polgármester

Tatai László polgármester ismerteti az előterjesztést.

Tatai László polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
33/2026. (V.26.) önkormányzati határozat
Nemesgörzsöny Község Önkormányzat Képviselő-testülete úgy döntött, hogy elfogadja a Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2025. évi munkájáról szóló beszámolóját.
Felelős: polgármester
Határidő: azonnal

5)Pápakörnyéki Önkormányzatok Feladatellátó Intézménye Házi segítségnyújtás 2025. évi munkájáról szóló beszámoló elfogadása
Előadó:polgármester

Tatai László polgármester ismerteti az előterjesztést.

Tatai László polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
34/2026. (V.26.) önkormányzati határozat
Nemesgörzsöny Község Önkormányzat Képviselő-testülete úgy döntött, hogy elfogadja a Pápakörnyéki Önkormányzatok Feladatellátó Intézménye Házi segítségnyújtás 2025. évi munkájáról szóló beszámolóját.
Felelős: polgármester
Határidő: azonnal

6)Átfogó értékelés a 2025. évi gyermekjóléti és gyermekvédelmi feladatokról
Előadó: polgármester

Tatai László polgármester ismerteti az előterjesztést.

Tatai László polgármester megkérdezi, van-e valakinek még kérdése, hozzászólása.
Som Brigitta képviselő megkérdezi, hogy mit jelent a rendszeres gyerekvédelmi kedvezmény.
Novák Edit aljegyző elmondja, hogy a jogosultak ingyenes vagy kedvezményes intézményi gyermekétkezésben, évi kétszeri pénzbeli ellátásban részesülnek.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
35/2026. (V.26.) önkormányzati határozat
Nemesgörzsöny Község Önkormányzat Képviselő-testülete úgy döntött, hogy a Nemesgörzsöny Község Önkormányzat gyermekjóléti és gyermekvédelmi feladatairól szóló 2025. évi átfogó értékelést elfogadja.
Felelős: polgármester
Határidő: azonnal

7)A közművelődés helyi feladatainak ellátásáról szóló 16/2021. (X.7.) önkormányzati rendelet felülvizsgálata    
Előadó: polgármester

Tatai László polgármester elmondja, hogy 5 évente felül kell vizsgálni a rendeletet. Nincs szükség a módosításra.

Tatai László polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
36/2026. (V.26.) önkormányzati határozat
Nemesgörzsöny község  Önkormányzata Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (2) bekezdése értelmében felülvizsgálta a közművelődés helyi feladatainak ellátásáról szóló 16/2021. (X.7.) önkormányzati rendeletét és azt módosítani nem kívánja. 
Határidő: azonnal 
Felelős: polgármester

8)Falugondnoki munkakörre kiírt pályázat elbírálása
Előadó: polgármester
16.30 perckor megérkezik Ivánné Papp Anna pályázó.

Tatai László polgármester elmondja, hogy a pályázatát áttekintették. Megkérdezi, hogy szeretne-e még kiegészíteni.

Ivánné Papp Anna pályázó elmondja, hogy szeretne itt dolgozni, jelenleg Veszprémbe jár, de kisgyerek mellett sok időt elvesz a munkájából. 2026. július 6-án tudna kezdeni, addig be van írva műszakba. 

Novák Edit aljegyző ismerteti a feladatokat, elmondja, hogy a takarításba is be kell segíteni, közterületen buszmegálló rendbetételében, időseknek ebédhordásban, fűnyírásban, orvoshoz szállításban kell segítséget nyújtani. 

Som Brigitta képviselő megkérdezi, hogy így vállalható.

Ivánné Papp Anna pályázó elmondja, hogy igen. Megkérdezi, hogy cafeteria van-e.

Novák Edit aljegyző elmondja, hogy 100 e Ft/ év.

Tatai László polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
37/2026. (V.26.) önkormányzati határozat

Falugondnoki állásra kiírt pályázat elbírálásáról 

[bookmark: _Hlk176337404]Nemesgörzsöny Község Önkormányzata Képviselő-testülete a Nemesgörzsöny Község falugondnok munkakör betöltésére kiírt pályázati eljárást eredményesnek nyilvánítja, és elhatározza, hogy Ivánné Papp Anna (8522 Nemesgörzsöny, Zrínyi u.39. ) 2026. július 6-.tól Nemesgörzsöny Község falugondnoki munkakörébe határozatlan időre kinevezi, 3 hónap próbaidő megjelölésével.

A Képviselő-testület Ivánné Papp Anna (8522 Nemesgörzsöny, Zrínyi u. 39.) illetményét a közalkalmazottak jogállásáról szóló 1992. évi XXXIII. törvény (a továbbiakban: Kjt., 61. § (1) bekezdés  d) pontja alapján a „C” fizetési osztály) alapján állapítja meg.

Felkéri a polgármestert a jogviszony létesítéshez szükséges intézkedések megtételére.

Felelős: polgármester, aljegyző
Határidő: azonnal

Ivánné Papp Anna pályázó 16. 45 perckor elhagyja az ülést.

9)Nemesgörzsönyi Sportegyesület támogatási kérelme
Előadó: polgármester

Tatai László polgármester ismerteti az előterjesztést.
Novák Edit aljegyző elmondja, hogy hiába volt benne a költségvetésben, szükséges egy egyedi határozat is a kérelemről. 800 ezer Ft a 2026. évi költségvetésbe betervezésre került.
Tatai László polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
38/2026. (V.26.) önkormányzati határozat
[bookmark: Xa69fd194c062bac5e0a5d03e3ad4c108f8d481d]A Nemesgörzsöny Sportegyesület támogatásáról
Nemesgörzsöny Község Önkormányzatának Képviselő-testülete megtárgyalta a Nemesgörzsöny Sportegyesület támogatási kérelméről szóló előterjesztést és az alábbi határozatot hozza:
1. Nemesgörzsöny Község Önkormányzatának Képviselő-testülete a Nemesgörzsöny Sportegyesület (8522 Nemesgörzsöny, Széchenyi u. 10.) részére 800.000 Ft, azaz Nyolcszázezer forint összegű támogatást biztosít.
1. A támogatás fedezete Nemesgörzsöny Község Önkormányzatának 2026. évi költségvetésében rendelkezésre áll.
1. A Képviselő-testület felhatalmazza Tatai László polgármestert a támogatási szerződés aláírására és a szükséges intézkedések megtételére.
Felelős: Tatai László polgármester 
Határidő: folyamatos
10)K&H Bank Zrt-vel kötött megállapodás jóváhagyása
Előadó: polgármester
Tatai László polgármester elmondja, hogy a jogszabályok előírták, hogy minden 500 fő feletti településhez bank automatát kell telepíteni. Nemesgörzsöny településen a K&H Bank jogosult és kötelezett a bankautomata telepítésére. Az automatát kiépítették, üzemel, kéri a szerződés utólagos jóváhagyását.

Tatai László polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
39/2026. (V.26.) önkormányzati határozat
Bérleti szerződés jóváhagyásáról
Nemesgörzsöny Község Önkormányzatának Képviselő-testülete megtárgyalta a K&H Bank Zrt.-vel kötendő bérleti szerződés utólagos jóváhagyásáról szóló előterjesztést és az alábbi határozatot hozza:
1. Nemesgörzsöny Község Önkormányzatának Képviselő-testülete jóváhagyja a Nemesgörzsöny Község Önkormányzata és a K&H Bank Zrt. között létrejött bérleti szerződést ATM automata elhelyezése és üzemeltetése tárgyában.
Felelős: Tatai László polgármester 
Határidő: azonnal
11)Egyéb ügyek
Előadó: polgármester
Tatai László polgármester megkérdezi, hogy van-e valakinek kérdése, hozzászólása.
Som Brigitta képviselő elmondja, hogy a gyereknapon nagyon gáz volt, hogy nem volt mosdó. 
Ballér Zoltán képviselő elmondja, hogy váratlan volt. Én sem tudtam róla. Állítólag a Sanyi megcsinálta, de vasárnap az első két használat után megint elromlott. 
Som Brigitta képviselő megkérdezi, hogy mikor lesz meg a konténer Wc-je az egyesüeltnek.
Ballér Zoltán képviselő elmondja, hogy nem lesz WC, csak öltöző.
Som Brigitta képviselő megkérdezi, hogy mit nyer akkor vele a falu.
Novák Edit aljegyző elmondja, hogy minden fejlsztést szívesen kell fogadni, a sport egyesület az utolsó egyetlen közösségi tevékenység, meg kell tartani.
Som Brigitta képviselő elmondja, hogy az egyesületből és a testületből senkinek sem jutott eszébe, hogy kimenjen, és a Zsolti által otthagyott fadarabokat összetakarítsa.
Jánosa-Bejczi Dóra képviselő elmondja, hogy nem volt kint, de miért nem lehet szólni. Elmondja, hogy már többször kérte, hogy ilyenkor szóljanak, és szívesen, első szóra megy.
Ballér Zoltán képviselő szintén elmondja, hogy ha szólnak, ő bármiben segít.
Som Brigitta megkérdezi, hogy ti nem láttátok, mi van ott?
Jánosa-Bejczi Dóra elmondja, hogy nem volt kint. 
Som Brigitta elmondja, hogy nem szólt senkink, összetakarított egyedül. Ha van egy rendezvény, eleve kimegyek. Ha nem tettem volna, akkor disznóólba mentek volna a gyerekek. A székek össze vannak törve.
Jánosa-Bejczi Dóra képviselő ismét elmonjda, hogy ha szólt volna, ment volna.
Som Brigitta képviselő elmondja, hogy ő nem szól senkinek.
Jánosa -Bejczi Dóra képviselő nemtetszését fejezi ki, hogy nem szóltak neki, és most felróják.
Tatai László polgármester elmondja, hogy neki szólt.
Som Brigitta képviselő elmondja, hogy a faágakat összehordták az iskolások
Tatai László polgármester elmondta, hogy beszélt már az igazgatóval.
Som Brigitta képviselő elmondja, hogy a focisták használják a klubot, a fatárolóba vajon benéztek-e? Ott botrány, ami van. Rendbe kell tenni. A Kovács Norbi társadalmi munkában megnyírta az összes sövényt. Megkérdezi, hogy a focisták miért nem rakodtak össze.
Ballér Zoltán képviselő elmondja, hogy amit 2 éve levágtatok, is én vittem el. A Laci kivágata a fát az iskolánál, neki adta valakinek, az a vastag részt elvitte, a szemetet itt hagyta. Nem szabadott volna engedni, hogy így elvigye.
Som Brigitta képviselő elmondja, hogy a temetőnél a fát nem engedte volna letenni.
Ballér Zoltán képviselő elmondja, hogy nem szóltak előre, és az Ildikó egyedül volt, nem tudta máshova letetetni. Majd gép elhordja.
Jánosa-Bejczi Dóra képviselő elmondja, hogy a gyereknapon beszélt a Zsoltival, hogy az új előtetőt meg lehetne hosszabbítani az ifjúsági klub épültéig, mert a megemelt tartólábak mozognak. Annak a faanyagát fel lehetne használni, azt mondta a Zsolti, hogy 400 e Ft körül meg lehet csinálni. Küld árajánlatot.
Novák Edit aljegyző elmondja, hogy közösségi munkában le kell festeni a vázát, ha így marad, hamar tönkremegy.
Tatai László polgármester elmondja, hogy megkapta az árajánlatot, 1.042. e Ft az összege.
Jánosa-Bejczi Dóra képviselő nem érti, nem erről volt szó.
Ballér Zoltán képviselő megkérdezi, hogy miért ilyen lett a tető az ifjúsági klubnál. Nem erről volt szó. 
Tatai László polgármester elmondja, hogy ő mondta a Zsoltinak, hogy sátortető legyen.
Ballér Zoltán képviselő elmondja, hogy ez sátortető, de nem ezt beszéltük meg, nem erről volt szó.
Jánosa-Bejczi Dóra képviselő kéri, hogy a mai napon fixálják le, hogy a Laci menjen utána, és számoltassa át, kérjen kedvezményt.
Som Brigitta javasolja, hogy az idei évben se változzon a helypénz a falunapon, maradjon az 5000.- Ft.
A Képviselő-testület egyetért.
Jánosa-Bejczi Dóra képviselő elmondja, hogy a jövő héten hozzák a murvát, 1 kamion lehetne a közökbe is.
Som Brigitta képviselő elmondja, hogy korábban volt arról szó, hogy veszünk polot, feliratozzuk a falunapra.
Jánosa-Bejczi Dóra képviselő elmondja, hogy az Omár jön a falunapra főzni, megfőz mindent.
Som-Brigitta képviselő elmondja, hogy csülökpörkölt legyen.
Jánosa- Bejczi Dóra képviselő elmondja, hogy szólt a vadászoknak, hogy többet főzzenek az idén, ha kell az önkormányzat vesz vadhúst, mert nagy volt rá tavaly az igény, és hamar elfogyott. Lesz még gulyás is, és a csülökpörkölt.
Ballér Zoltán képviselő elmondja, hogy a focit elkezdi hirdetni a tavalyi feltételekkel.

Tatai László polgármester megkérdezi, van-e még valakinek kérdése, hozzászólása?
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. május 26-i nyilvános ülés 17 óra 42 perckor berekeszti.

K.m.f.

Tatai László                            				          Ivanics Barbara
 polgármester							          jegyző

A jegyzőkönyv tartalmáért felel:
Novák Edit
							               aljegyző

